CELEX: 32017D0485
Language: sk
Date: 2017-03-20 00:00:00
Title: Vykonávacie rozhodnutie Rady (SZBP) 2017/485 z 20. marca 2017, ktorým sa vykonáva rozhodnutie 2013/255/SZBP o reštriktívnych opatreniach voči Sýrii

21.3.2017   
            
            
               SK
            
            
               Úradný vestník Európskej únie
            
            
               L 75/24
            
         VYKONÁVACIE ROZHODNUTIE RADY (SZBP) 2017/485
   z 20. marca 2017,
   ktorým sa vykonáva rozhodnutie 2013/255/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (1), a najmä na jeho článok 30 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 31. mája 2013 prijala rozhodnutie 2013/255/SZBP.
            
         
               (2)
            
            
               Vzhľadom na vážnosť situácie v Sýrii by sa do zoznamu fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedeného v prílohe I k rozhodnutiu 2013/255/SZBP, mali doplniť štyri osoby.
            
         
               (3)
            
            
               Rozhodnutie 2013/255/SZBP by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2013/255/SZBP sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 20. marca 2017
      
         
            Za Radu
         
         
            predseda
         
         L. GRECH
      
   
   
      (1)  Ú. v. EÚ L 147, 1.6.2013, s. 14.
   
      PRÍLOHA
      Do zoznamu uvedeného v oddiele A (Osoby) prílohy I k rozhodnutiu 2013/255/SZBP sa dopĺňajú tieto osoby:
      
         
                      
                  
                  
                     Meno
                  
                  
                     Identifikačné údaje
                  
                  
                     Dôvody
                  
                  
                     Dátum zaradenia na zoznam
                  
               
                     „235.
                  
                  
                     Ahmad Ballul
                     (alias Ahmad Muhammad Ballul; Ahmed Balol)
                     
                        
                  
                  
                     Dátum narodenia: 10. októbra 1954
                     Hodnosť: generálmajor; veliteľ sýrskych arabských vzdušných síl a protivzdušných obranných síl
                  
                  
                     Má hodnosť generálmajora, vysoký dôstojník a veliteľ sýrskych arabských vzdušných síl a protivzdušných obranných síl, vo funkcii po máji 2011.
                     Pôsobí v oblasti šírenia chemických zbraní a ako vysoký dôstojník sýrskych arabských vzdušných síl je zodpovedný za násilné represie voči civilnému obyvateľstvu vrátane útokov sýrskeho režimu s použitím chemických zbraní, ktoré sa uvádzajú v správe spoločného vyšetrovacieho mechanizmu.
                  
                  
                     21.3.2017
                  
               
                     236.
                  
                  
                     Saji' Darwish
                     (alias Saji Jamil Darwish; Sajee Darwish; Sjaa Darwis
                     
                        
                  
                  
                     Dátum narodenia: 11. januára 1957
                     Hodnosť: generálmajor, sýrske arabské vzdušné sily
                  
                  
                     Má hodnosť generálmajora, vysoký dôstojník a veliteľ 22. divízie sýrskych arabských vzdušných síl, vo funkcii po máji 2011.
                     Pôsobí v oblasti šírenia chemických zbraní a je zodpovedný za násilné represie voči civilnému obyvateľstvu: ako vysoký dôstojník sýrskych arabských vzdušných síl a veliteľ 22. divízie je zodpovedný za použitie chemických zbraní lietadlom prevádzkovaným z leteckých základní, ktoré boli pod kontrolou 22. divízie, vrátane útoku na Talmenes, ktorý sa podľa správy spoločného vyšetrovacieho mechanizmu uskutočnil pomocou helikoptér režimu so základňou na letisku v meste Hamá.
                  
                  
                     21.3.2017
                  
               
                     237.
                  
                  
                     Muhammed Ibrahim
                     
                        
                  
                  
                     Dátum narodenia: 5. augusta 1964
                     Hodnosť: brigádny generál; zástupca veliteľa 63. brigády sýrskych arabských vzdušných síl na letisku v meste Hamá
                  
                  
                     Má hodnosť brigádneho generála, vysoký dôstojník a zástupca veliteľa 63. brigády sýrskych arabských vzdušných síl, vo funkcii po máji 2011.
                     Pôsobí v oblasti šírenia chemických zbraní a počas obdobia vyšetrovania spoločným vyšetrovacím mechanizmom pôsobil ako vysoký dôstojník sýrskych arabských vzdušných síl, od marca do decembra 2015 bol zástupcom veliteľa 63. brigády, je zodpovedný za násilné represie voči civilnému obyvateľstvu prostredníctvom použitia chemických zbraní 63. brigádou v mestách Talmenes (21. apríla 2014), Qmenas (16. marca 2015) a Sarmin (16. marca 2015).
                  
                  
                     21.3.2017
                  
               
                     238.
                  
                  
                     Badi' Mu'alla
                     
                        
                  
                  
                     Dátum narodenia: 1961
                     Miesto narodenia: Bistuwir, Jablah, Sýria
                     Hodnosť: brigádny generál; veliteľ 63. brigády sýrskych arabských vzdušných síl
                  
                  
                     Má hodnosť brigádneho generála, vysoký dôstojník a veliteľ 63. brigády sýrskych arabských vzdušných síl, vo funkcii po máji 2011.
                     Pôsobí v oblasti šírenia chemických zbraní a počas obdobia vyšetrovania spoločným vyšetrovacím mechanizmom pôsobil ako veliteľ 63. brigády, je zodpovedný za násilné represie voči civilnému obyvateľstvu prostredníctvom použitia chemických zbraní 63. brigádou v mestách Talmenes (21. apríla 2014), Qmenas (16. marca 2015) a Sarmin (16. marca 2015).
                  
                  
                     21.3.2017“